Príloha č. 1

Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákony 


	Predkladateľ (a spolupredkladateľ)

	Ministerstvo životného prostredia Slovenskej republiky
Sekcia vôd
Odbor manažmentu povodí 


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	Apríl  2025

	Predpokladaný termín predloženia na pripomienkové konanie
	Máj 2025

	Predpokladaný termín začiatku a ukončenia ZP** 
	Jún/Júl 2025

	Predpokladaný termín predloženia na rokovanie vlády SR*
	August 2025

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Návrhom zákona sa odstraňujú aplikačné problémy, terminologické odlišnosti, legislatívno-technické chyby a nepresnosť niektorých súčasných ustanovení. V minulosti nebolo doriešené vlastníctvo pozemkov pod vodnými tokmi. V katastri nehnuteľností nie je Slovenský vodohospodársky podnik, štátny podnik (ďalej len „SVP, š. p.“) evidovaný ako správca, resp. Slovenská republika nie je zapísaná ako vlastník pozemkov pod vodnými tokmi. SVP, š. p. uzatvára dohody o poskytnutí finančnej náhrady s evidovanými vlastníkmi týchto pozemkov a uhrádza náhradu za obdobie 3 rokoch spätne. Následne si SVP, š. p. prenajíma pozemky pod vodnými tokmi (upravené vodného toky), ktoré patria do jeho správy a vynakladá nemalé finančné prostriedky zo svojho rozpočtu. Zároveň sa na základe aplikačnej praxe precizujú ustanovenia, ktoré vyplynuli z požiadaviek Ministerstva životného prostredia Slovenskej republiky, orgánov štátnej vodnej správy, okresných úradov, odborných organizácií ministerstva, správcu vodohospodársky významných vodných tokov – SVP, š. p., Vodohospodárskej výstavby, štátneho podniku. 

Limitné hodnoty pre spoplatnenie odberov povrchových vôd, odberov podzemných vôd, okrem odberov na zavlažovanie poľnohospodárskej pôdy, a limitné hodnoty pre vypúšťanie odpadových vôd, ktoré boli stanovené v 70-tych rokoch minulého storočia a zodpovedali ekonomickým podmienkam danej doby, v ktorej sa neuplatňovali princípy trhovej ekonomiky, sa optimalizujú na hodnoty porovnateľné s okolitými štátmi, najmä s ČR tak, aby sa minimalizovali rozdiely v spoplatnení poskytovaných vodohospodárskych služieb v rámci užívateľov vôd, resp. užívateľov vodohospodárskych služieb. Úroveň limitných hodnôt je stanovená vo výške, ktorá je z hľadiska nákladov na zvýšenú administratívnu činnosť udržateľná a súčasne má pozitívny prínos na príjmy správcu vodohospodársky významných vodných tokov ako aj na štátny rozpočet. 

Zmena množstevných limitných hodnôt pre spoplatnenie odberov povrchových vôd, odberov podzemných vôd (okrem odberov na zavlažovanie poľnohospodárskej pôdy) a zmena limitných hodnôt pre vypúšťanie odpadových vôd predstavuje pre odberateľov vôd a producentov odpadových vôd v rozmedzí limitných hodnôt od 6 000 m3 do 15 000 m3 novú povinnosť, a to merať príslušné množstvo vody (podľa § 21 ods. 2 písm. b) a d) vodného zákona) a za tým účelom si zabezpečiť a osadiť meracie zariadenie. Pôjde o vyvolanú  jednorazovú investíciu dotknutých právnických osôb, resp. podnikateľov. Súčasne toto rozšírené meranie množstiev vody zabezpečí lepšiu evidenciu o nakladaní s vodami, zabezpečí presnejšie údaje do Súhrnnej evidencie o vodách (SHMÚ) a nadväzne presnejšie spracovanie bilancií vôd na Slovensku.

Doteraz platný zákon č. 543/2002 Z. z. o ochrane prírody a krajiny v znení neskorších predpisov žiadnym spôsobom neriešil otázku kompenzácie škôd spôsobovaných chráneným živočíchom, bobrom vodným a kormoránom veľkým, na vodných stavbách. Z uvedených dôvodov sa v návrhu zákona upravuje problematika náhrady škody spôsobená vyššie uvedenými živočíchmi, ktoré sú chránené pred usmrcovaním, odchytom a ďalšími aktivitami narušujúcimi ich prirodzený vývoj. Za účelom ich zachovania prebiehajú záchranné programy, niekedy aj na medzinárodnej úrovni. Ako dôsledok úspešnosti týchto programov na niektorých miestach, prípadne v určitom období dochádza ku zvýšenej početnosti stavu týchto druhov. Niektoré z týchto živočíchov môžu spôsobiť značné hospodárske škody, ktoré budú kompenzované zo štátneho rozpočtu. Tieto zvýšené nároky na štátny rozpočet budú kryté zo zvýšených príjmov štátneho rozpočtu z DPH z poplatkov za odbery povrchovej a podzemnej vody v dôsledku zmeny limitných hodnôt pre spoplatňovanie vôd. Problém s výskytom kormorána veľkého na vodárenských nádržiach a ich prítokoch začal byť alarmujúci zhruba od roku 2019, keď nám prestali úplne zamŕzať niektoré vodárenské nádrže cez zimu čoho príčinou bolo, že kormorán veľký začal hniezdiť na vodárenských nádržiach.

Odstraňovanie sedimentov vo vodných tokoch a vodných nádržiach je všeobecne (nie len na Slovensku) dlhodobým a vážnym problémom, ktorý si vyžaduje zvýšenú pozornosť a dôsledné systémové riešenie najmä s ohľadom na  zabezpečovanie prietokovej kapacity vodných tokov a dostatočnej akumulačnej kapacity vodných nádrží s cieľom OPP a plnenia ďalších úloh. Napriek tomu, že aj doposiaľ mali vlastníci vodných stavieb vo vodnom zákone ustanovenú povinnosť udržiavať v riadnom stave dno a brehy vodného toku v mieste vzdutia a starať sa o nehatený odtok vody a odchod ľadu, najmä odstraňovať nánosy a prekážky vo vodnom toku, bol § 53 precizovaný v nadväznosti na zadefinovanie pojmu „sediment“ a doplnený o § 53b z dôvodu jasných a jednoznačných postupov napĺňania ustanovených povinností.
 
Uvedené doplnenia však znamenajú zásadnú zmenu výlučne pre dva subjekty, a to pre prevádzkovateľov vodnej stavby, ktorou je územný obvod prístavu (§ 53 ods. 1 písm. c), ods. 4 a ods. 6). Kým doposiaľ bola táto činnosť vykonávaná správcom vodohospodársky významných vodných tokov a náklady uhrádzal štát prostredníctvom kapitoly MŽP SR (podľa § 78 ods. 2 pôvodného znenia vodného zákona), vzhľadom na obmedzené zdroje štátneho rozpočtu a skutočnosť, že prevádzkovateľom prístavu je akciová spoločnosť, bola uvedená zmena nie iba potrebná ale nevyhnutná. 

Nadväzne bolo potrebné upraviť aj vzťah k spoplatňovaniu činností súvisiacich s používaním vôd na plavbu na vodných cestách. Keďže plavba na Slovensku je v pôsobnosti MD SR, potom činnosti súvisiace so zabezpečovaním plavebnej dráhy na vodných cestách hradené zo štátneho rozpočtu sú presmerované z kapitoly MŽP SR do kapitoly MD SR.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom návrhu novely vodného zákona je zaviesť legislatívne zmeny vyplývajúce z Koncepcie vodnej politiky 2023 s výhľadom do roku 2050, odstránenie nejasností, ktoré vznikajú pri uplatňovaní právnej úpravy, odbremeniť štát od súdnych sporov, v ktorých vlastníci pozemkov pod vodnými tokmi žalujú štát za užívanie pozemkov, po ktorých preteká vodný tok. Optimalizovať podmienky na financovanie vodohospodárskych služieb  spravodlivejším spoplatňovaním užívania vôd a adresným spoplatňovaním poskytovaných vodohospodárskych služieb. Výsledkom bude zlepšenie neudržateľného nesystémového aktuálneho stavu financovania vodného hospodárstva, a súčasne zníženie nárokov na verejné financie na neregulované vodohospodárske služby, zabezpečiť dostatočnú kvalitu vôd a trvalo udržateľného využívania daného útvaru vôd, zabrániť špekuláciám pri meraní reálneho množstva vôd, zabezpečenie technicko-bezpečnostného dohľadu aj nad vodnými stavbami, ktoré nie sú prevádzkované alebo sú vo výstavbe, príp. v rekonštrukcii. Odstraňovanie sedimentov a prekážok vo vodných tokoch a VN vlastníkmi, správcami a prevádzkovateľmi vodných stavieb, ktorí využívajú vodné toky a VN na svoje podnikanie a tým zabezpečiť PPO a všestranné užívanie vôd zlepšením prietokových pomerov vodných tokov, akumulačných priestorov VN a zabezpečiť bezpečné plavebné podmienky na vodných cestách v územných obvodoch prístavov.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Predkladaný materiál bude mať vplyv na verejnú správu:
Na štátny rozpočet: 
· kompenzácia škôd spôsobovaných chráneným živočíchom na vodných stavbách 
· 23 % DPH z príjmov zo spoplatnenia odberov podzemných a povrchových vôd v rozmedzí odberov od 6 000 m3 do 15 000 m3 
· presun finančných limitov z kapitoly MŽP SR na MD SR na krytie ekonomicky oprávnených nákladov vynaložených na používanie vôd na plavbu na vodných cestách a za poskytovanie ďalších služieb vo verejnom záujme podľa § 78 ods. 2 písm. a).
Predkladaný materiál bude mať ďalej vplyv na:
- SVP, š. p., ktorý je viazaný na štátny rozpočet a verejné financie,
- Vodohospodárska výstavba, štátny podnik,
- OŠVS – okresné úrady a okresné úrady v sídle kraja.

Predkladaný materiál bude mať vplyv na fyzické a právnické osoby, ktoré sú vlastníkmi pozemkov pod existujúcimi vodnými stavbami.

Predkladaný materiál bude mať vplyv na podnikateľský subjekt v súvislosti so zabezpečením meracích zariadení pri odbere vôd a pri vypúšťaní odpadových vôd do povrchových vôd.

Predkladaný materiál bude mať vplyv na prevádzkovateľa vodnej stavby, ktorou je územný obvod prístavu v dôsledku povinnosti odstraňovania sedimentov a prekážok vo vodnom toku na vlastné náklady.
Táto povinnosť nebude mať vplyv na vlastníka, správcu alebo prevádzkovateľa ostatných vodných stavieb, nakoľko táto povinnosť bola ustanovená už v pôvodnom znení vodného zákona a je dlhodobo platná.

Predkladaný materiál bude mať vplyv na odberateľov pitnej vody z verejných vodovodov a na producentov odpadovej vody odvádzanej verejnou kanalizáciou v prípade cca 108 obcí (malých obcí s počtom obyvateľov cca od 164 do 411, resp. počtom domácností od 58 do 147), ktoré doposiaľ nekalkulovali vo vodnom, resp. v stočnom nákladovú položku - poplatok za odbery povrchových vôd, odbery podzemných vôd, resp. poplatok za vypúšťanie odpadových vôd, nakoľko sa na nich tento poplatok v dôsledku výšky limitných hodnôt pre spoplatňovanie vôd nevzťahoval. Ide o ekonomicky oprávnený náklad, ktorý bude kalkulovaný v cenách vodného a stočného a tento náklad budú uhrádzať priamo odberatelia pitnej vody, resp. producenti odpadovej vody.
 

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Alternatívne riešenie 0 – pôvodný stav (riziko zvyšovania nárokov vlastníkov pozemkov pod vodnými tokmi, s tým spojené súdne trovy, odmeny advokátom, v prípade nevykonávania technicko-bezpečnostného dohľadu (ďalej len „TBD“) a opatrení z neho vyplývajúcich hrozí zhoršovanie stavu vodných stavieb a ich následná havária s možnými dôsledkami na životy, zdravie a životné prostredia), značné hospodárske škody štátnemu podniku SVP, š. p. spôsobené chráneným živočíchom.
Neudržateľné zabezpečovanie VH služieb, opráv a údržby VH štátneho majetku z prostriedkov štátneho rozpočtu bez zavedenia systémového a adresného spoplatňovania vôd a VH služieb.

Alternatívne riešenie 1- prijatie navrhovaného návrhu vodného zákona (Naplnenie cieľov vyplývajúcich z Koncepcie vodnej politiky na roky 2021-2030 s výhľadom do roku 2050 a zabezpečenie bezpečnosti vodných stavieb a území v ich blízkosti). Vytvoriť podmienky na financovanie vodohospodárskych služieb spočívajúcich v zabezpečením odberov a odvádzaní vyčistených odpadových vôd. Výsledkom bude odstránenie nežiaduceho aktuálneho stavu, t. j. odľahčenie finančného zaťaženia na verejné financie. Odbremeniť štát od súdnych sporov, v ktorých vlastníci pozemkov pod vodnými tokmi žalujú štát za užívanie pozemkov, po ktorých preteká vodný tok, a bezdôvodné obohatenie. Zabezpečenie vyplácania náhrady škôd spôsobovaných chráneným živočíchom, bobor vodný a kormorán veľký, na potrebnú údržbu a rekonštrukciu poškodených vodných stavieb. Zabezpečenie ochrany pred povodňami, zabezpečenie plnenia funkcií vodných tokov, vodných nádrží a zabezpečovanie VH služieb odstraňovaním sedimentov a plavebných prekážok vo vodných tokoch vlastníkmi, správcami a prevádzkovateľmi vodných stavieb, t. j. užívateľmi vôd.

	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
Navrhovaná úprava si vyžaduje vykonávací predpis, a to vyhlášku, ktorá presne určí postup manažmentu sedimentov v nadväznosti na úpravu odstraňovania sedimentov pre účely vodného zákona.

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Po uplynutí 2 rokov je možné vyhodnotiť, či znížené limity odberu vôd a vypúšťania odpadových vôd do povrchových vôd, zriadenie vecného bremena na pozemkoch pod vodnými stavbami vo vlastníctve štátu, prenesená zodpovednosť za odstraňovanie sedimentov a prekážok vo vodnom toku na vlastníka alebo správcu verejného prístavu (akciovej spoločnosti) na jeho vlastné náklady a kompenzácie za škody spôsobené chráneným živočíchom, bobrom vodným a kormoránom veľkým na vodných stavbách vytvorili lepšie/stabilnejšie podmienky pre zabezpečenie správy a starostlivosti o vodné toky a vodné stavby v majetku štátu a pre udržateľné zabezpečovanie vodohospodárskych služieb.  

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☒	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☒	Pozitívne
	☐	Žiadne
	☒	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☐	Žiadne
	☒	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☐	Žiadne
	☒	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Medzi odbermi vôd v rámci podnikateľov sa vyskytujú ojedinelé odbery obcí, a to v prípade napríklad odberov geotermálnych vôd (kúpaliská ale ide o počet obcí pod 10) alebo ostatné užívanie vôd, napr. domy sociálnych služieb. Vzhľadom na nízke počty obcí tento vplyv nebol považovaný za významný. Zanedbateľné alebo obtiažne kvantifikovateľné (z dôvodu nedostupnosti údajov – išlo by len o odhady s vysokou mierou neistoty) sú príjmy a výdaje súvisiace s novými povinnosťami a pokutami v rozsahu: 
- Orgánov štátnej vodnej správy (okresný úrad v sídle kraja, okresný úrad) – vydávanie vyjadrení na posúdenie nároku na náhradu škody na vodných stavbách a súhlas so zmenou etapy existencie vodnej stavby; vydávanie vyjadrenia o tom, či pozemok je alebo nie je vodnou plochou.
- Príslušných stavebných úradov - vedenie evidencie povolení žúmp a malých čistiarní odpadových vôd.

Povinnosť vlastníka vodnej stavby alebo stavebníka vodnej stavby požiadať príslušný orgán o vyjadrenie k zmene etapy existencie vodnej stavby nebude mať žiaden dopad na podnikateľské prostredie, nakoľko sa ňou len reguluje súčasný proces, ktorý prebiehal na základe uváženia hlavného zamestnanca dohľadu (osoba odborne spôsobilá pre výkon odborného technicko-bezpečnostného dohľadu). Každá vodná stavba podliehajúca technicko-bezpečnostnému dohľadu prechádzala a aj v budúcnosti bude prechádzať jednotlivými etapami jej existencie (príprava, výstavby, overovacia prevádzka, trvalá prevádzka, ...). V súčasnosti to prebieha tak, že keď sa hlavný zamestnanec dohľadu rozhodol, tak po ukončení výstavby/realizácie vodnej stavby a vybudovaní merných zariadení technicko-bezpečnostného dohľadu vypracoval Súhrnnú etapovú správu z výstavby a stavba sa dostala do etapy overovacej prevádzky. Keď sa hlavný zamestnanec dohľadu rozhodol, že už boli dostatočne odskúšané prevádzkové situácie a preukázalo sa splnenie projektových predpokladov, vypracoval Súhrnnú etapovú správu z overovacej prevádzky a stavbu uviedol do trvalej prevádzky. No pre výkon dohľadu má etapa existencie vodnej stavby zásadný význam, preto by sa etapy existencie vodných stavieb nemali meniť len na základe rozhodnutia hlavného zamestnanca dohľadu. Navrhovanou úpravou sa zavádza povinnosť pre vlastníka, aby ak hlavný zamestnanec dohľadu navrhne zmenu etapy existencie vodnej stavby, tak aby vlastník požiadal orgán štátnej vodnej správy o súhlas s takouto zmenou. 

Povinnosť merať odoberané množstvo vôd, nevyužité množstvo podzemných vôd a hladinu podzemnej vody je nevyhnutné rozšíriť na odberateľov podzemných vôd, aj povrchových vôd a vypúšťaných odpadových vôd.  Táto povinnosť má vplyv na jednorazové zvýšenie nákladov podnikateľských subjektov súvisiacich so zabezpečením meracích zariadení, ktorých priemerná hodnota je cca 500 eur. Zároveň ide o zrovnoprávnenie podnikateľského prostredia alebo konkurencie schopnosti, odstránenie neopodstatnených výhod tých, ktorí doteraz odoberali vodu a nevznikali im náklady.

Čo sa týka zriaďovania vecných bremien na pozemkoch pod vodnými stavbami v majetku štátu a náhrady za obmedzené užívanie predmetných pozemkov – nejde o zavedenie novej povinnosti a prípadné zvýšené náklady budú hradené z úspory finančných prostriedkov na súčasné vyplácanie neprimeraných nájmov a úhrady nákladov na súdne spory.

Rovnako v prípade povinnosti vlastníkov, správcov a prevádzkovateľov vodných stavieb sa nejedná o novú povinnosť. Táto povinnosť vyplývala z § 53 vodného zákona aj doposiaľ. Zmena sa týka pojmu „nánosy“, ktorý sa spresňuje nahradením za pojem „sedimenty“. Iné postavenie, resp. nová povinnosť sa týka výlučne prevádzkovateľov prístavov, nakoľko odstraňovanie sedimentov a iných prekážok v toku v územnom obvode prístavov doposiaľ podľa § 78 vodného zákona uhrádzal štát. Vplyvy vo výške výdajov cca 2 mil. eur za rok na tieto subjekty sú vyčíslené v Analýze vplyvov na podnikateľské prostredie.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
Mgr. Paula Divéky, odbor manažmentu povodí, sekcia vôd, Ministerstvo životného prostredia Slovenskej republiky, paula.diveky@enviro.gov.sk

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Zmena limitných hodnôt pre spoplatnenie vôd:
Zdroj: SHMÚ - Súhrnná evidencia o vodách - počet odberateľov a množstvo odoberaných povrchových a podzemných vôd a vypúšťaných odpadových vôd do povrchových vôd. 
Podľa § 6 ods. 5 a 6 vodného zákona sú odberatelia vody a producenti odpadových vôd povinní oznamovať raz ročne poverenej osobe, t. j. SHMÚ do Súhrnnej evidencie o vodách odobraté množstvo vody a vypustené množstvo odpadovej vody. Fyzické osoby odoberajúce vodu na uspokojovanie osobných potrieb domácností oznamujú odbery až v množstve nad 15 000 m3 ročne alebo nad 1 250 m3 mesačne, ale právnické osoby, podnikatelia sú povinní oznamovať akékoľvek odobraté množstvo vody, resp. vypustenej odpadovej vody (t. j. bez ohľadu na stanovené limitné hodnoty pre spoplatňovanie vôd).
„(5) Ten, kto odoberá povrchovú vodu alebo podzemnú vodu z jedného odberného miesta v množstve nad 15 000 m3 ročne alebo nad 1 250 m3 mesačne na uspokojovanie osobných potrieb domácnosti a ten, kto odoberá povrchovú vodu alebo podzemnú vodu na základe povolenia podľa § 21 ods. 1 písm. a) prvého bodu, písm. b) prvého bodu a písm. h) až j) alebo využíva osobitné vody, je povinný oznamovať údaje o týchto odberoch a údaje určené v povolení podľa § 21 ods. 2 písm. b) a c) raz ročne poverenej osobe, ktorá ich poskytne správcovi vodohospodársky významných vodných tokov.

(6) Ten, kto vypúšťa odpadové vody alebo osobitné vody do povrchových vôd alebo podzemných vôd v množstve nad 10 000 m3 ročne alebo nad 1 000 m3 mesačne z domácnosti a ten, kto produkuje a vypúšťa odpadové vody, osobitné vody alebo geotermálne vody do povrchových vôd alebo podzemných vôd na základe povolenia podľa § 21 ods. 1 písm. c), je povinný oznamovať údaje o týchto vypúšťaných vodách a údaje určené v povolení podľa § 21 ods. 2 písm. d) raz ročne poverenej osobe, ktorá ich poskytne správcovi vodohospodársky významných vodných tokov.“.

[bookmark: _GoBack]Výška nákladov na odstraňovanie sedimentov v územných obvodoch verejných prístavov bola stanovená odborným odhadom na základe potrebných EON na zabezpečovanie plavebných podmienok na vodných cestách ročne, ktoré SVP, š. p. predkladá ako žiadosť o finančné prostriedky zo štátneho rozpočtu. Celkové EON boli rozdelené odborným odhadom na zabezpečovanie plavebnej dráhy a na zabezpečovanie plavebných podmienok v územných obvodoch prístavov. 


	13. Stanovisko Komisie na posudzovanie vybraných vplyvov z PPK č. 041/2025
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia žiada predkladateľa o vyznačenie aj pozitívnych vplyvov na podnikateľské prostredie v Doložke vybraných vplyvov v časti 9. Vybrané vplyvy materiálu.
Odôvodnenie: Návrhom sa zavádza možnosť vlastníkov vodnej stavby požiadať o náhradu škody spôsobenú chráneným živočíchom. 

Vyhodnotenie: Pripomienka bola akceptovaná, časť 9 bola doplnená. 

Komisia žiada predkladateľa o vyznačenie mechanizmu znižovania byrokracie a nákladov – „áno“.
Odôvodnenie: Mechanizmus znižovania byrokracie a nákladov sa uplatňuje, ak predkladateľ v doložke identifikoval vplyvy na podnikateľské prostredie a tieto vplyvy sa týkajú nákladov podnikateľského prostredia, ktoré je možné vyčísliť do Analýzy vplyvov do časti 3.1.

Vyhodnotenie: Pripomienka bola akceptovaná.

K vplyvom na podnikateľské prostredie
Komisia žiada predkladateľa o dopracovanie Analýzy vplyvov na podnikateľské prostredie.
Odôvodnenie: V časti 3.1.3 chýbajú doplňujúce informácie tak, aby mohol byť skontrolovaný spôsob a správnosť výpočtov. Je potrebné uviesť, ako boli vypočítané vplyvy, z akého zdroja sa čerpali početnosti dotknutých subjektov a dôvod zvýšenia  nákladov. Ďalej je potrebné doplniť ďalšie vplyvy na podnikateľské prostredie, ktoré vyplývajú z návrhu podľa dôvodovej správy. Regulácie, pri ktorých nie je možné kvantifikovať ich dopad z objektívnych dôvodov je potrebné opísať v časti 3.4 Iné vplyvy na podnikateľské prostredie. Bod 5 - zmeny pre nahlasovanie odberov vôd - Navrhovaná zmena sa týka iba právnickej osoby a fyzickej osoby – podnikateľa, bod 8 – rozšírenie povinnosti merať odoberané množstvo vôd, nevyužité množstvo podzemných vôd a hladinu podzemnej vody aj na odberateľov podzemných vôd, bod 9 – zavedenie povinnosti merať množstvá vypúšťaných odpadových vôd, bod 19 – možnosť vlastníkov vodnej stavby požiadať o náhradu škodu spôsobenú chráneným živočíchom, bod 43 – zavedenie povinnosti odstraňovať sedimenty a prekážky vo vodnom toku pre prevádzkovateľov prístavov, bod 44 – zavedenie povinnosti pre vlastníka vodnej stavby odstraňovať sedimenty pre účely vodného zákona, bod 45 – zavedenie povinnosti pre prevádzkovateľa vodnej stavby odstraňovať plavebné prekážky výlučne prostredníctvom správcu vodného toku za náhradu, bod 54 – zavádza sa povinnosť vlastníka vodnej stavby alebo stavebníka vodnej stavby požiadať príslušný orgán o vyjadrenie k zmeny etapy existencie vodnej stavby, bod 69 - ustanovenie § 75 ods. 4 upravuje pokutu za znečistenie/ohrozenie povrchových vôd zo sumy 500 na 700 eur.

Vyhodnotenie: Pripomienka čiastočne akceptovaná. Správnosť výpočtov, zdroje a dôvod zvýšenia nákladov sú zahrnuté v samostatnej tabuľke „Sumarizácia vplyvov a dopadov na odberateľov a znečisťovateľov vyplývajúca z navrhovanej zmeny limitných hodnôt odberov PzV a PV a vypúšťania odpadových vôd.“.  V časti 3.4 Iné vplyvy na podnikateľské prostredie boli doplnené ďalšie vplyvy na podnikateľské prostredie a v doložke vplyvov v bode 10. je doplnené príslušné zdôvodnenie k identifikovaným vplyvov, prípadne k zanedbateľným vplyvom na podnikateľské prostredie.

 Komisia žiada predkladateľa o predložene aktuálnej verzie Kalkulačky nákladov podnikateľského prostredia.
Odôvodnenie: Aktuálna verzia je dostupná na: https://www.mhsr.sk/podnikatelske-prostredie/jednotna-metodika/dokumenty?csrt=11496180646168558390, s názvom Príloha č. 3b Kalkulačka nákladov podnikateľského prostredia NOVÉ ZNENIE od 13.03.2025.


Vyhodnotenie: Pripomienka bola akceptovaná.


K vplyvom na rozpočet verejnej správy
Podľa doložky vybraných vplyvov bude mať návrh zákona pozitívne aj negatívne, rozpočtovo nezabezpečené vplyvy na rozpočet verejnej správy a tiež negatívne, rozpočtovo nezabezpečené vplyvy na rozpočty obcí a vyšších územných celkov. Predkladateľ v doložke vybraných vplyvov označil aj pozitívne a negatívne vplyvy na limit verejných výdavkov. V rozpore s doložkou vybraných vplyvov je vypracovaná analýza vplyvov na rozpočet verejnej správy, z ktorej vyplýva pozitívny vplyv na príjmy rozpočtu verejnej správy v rokoch 2026 až 2028 v celkovej sume 601 537 eur ročne a negatívny vplyv na výdavky verejnej správy v celkovej sume 792 930 eur ročne, z ktorých je vplyv v sume 52 477 eur ročne rozpočtovo zabezpečený v rozpočtoch obcí (predpokladá sa, že návrh zákona sa dotkne približne 108 obcí, ktoré doteraz neplatili za odbery podzemných a povrchových vôd) a nekryté výdavky štátu v sume 740 453 eur ročne budú súvisieť s kompenzáciou škôd spôsobených živočíchmi bobor vodný a kormorán veľký.

Vyhodnotenie: Pripomienka akceptovaná. Vzhľadom na prehodnotenie dopadov zvýšených nákladov za odbery a vypúšťanie vôd z obcí priamo na obyvateľstvo (odberateľov a producentov) bol negatívny dopad na obce odstránený. A celkový vplyv na rozpočet verejnej správy vychádza z celkových príjmov a celkových výdajov pozitívny.

Návrhom zákona sa upravujú aj nové povinnosti pre obce a okresné úrady a tiež sa zavádzajú nové pokuty, príp. sa zvyšuje ich výška, pričom tieto vplyvy na rozpočet verejnej správy nie sú v analýze vplyvov na rozpočet verejnej správy kvantifikované. Komisia preto žiada do analýzy vplyvov doplniť tieto výpočty. Ak uvedené vplyvy na rozpočet verejnej správy nie je možné kvantifikovať, alebo sú zanedbateľné, Komisia žiada do bodu 10. doložky vybraných vplyvov uviesť príslušné zdôvodnenie.

Vyhodnotenie:  Pripomienka akceptovaná.

Vplyv na rozpočet verejnej správy vyplývajúci z novelizačného bodu 74 (nové znenie § 78 ods. 2 zákona č. 364/2004 Z. z.) v rámci čl. I vlastného materiálu žiada Komisia zohľadniť v analýze vplyvov na rozpočet verejnej správy a zabezpečiť v rámci limitov dotknutého subjektu. V prípade, že vplyv vyplývajúci z novelizačného bodu 74 nie je možné kryť v rámci limitov dotknutého subjektu, Komisia žiada o jeho vypustenie.

Vyhodnotenie: Pripomienka akceptovaná. Doplnené v tabuľke č.1a – presun finančných prostriedkov z MŽP SR a MD SR.

S materiálom zakladajúcim rozpočtovo nezabezpečené vplyvy na rozpočet verejnej správy Komisia nesúhlas a žiada všetky negatívne vplyvy na rozpočet verejnej správy zabezpečiť v rámci schválených limitov výdavkov dotknutých subjektov verejnej správy. Komisia podotýka, že uznesením NR SR č. 699 z 3. decembra 2024 boli schválené limity verejných výdavkov na roky 2025 až 2027, ktoré je potrebné dodržať. V takomto prípade je potrebné v bode 9 doložky vybraných vplyvov označiť negatívne vplyvy návrhu zákona na rozpočet verejnej správy ako rozpočtovo zabezpečené. Podobne aj negatívne vplyvy na rozpočty obcí a vyšších územných celkov je potrebné označiť ako rozpočtovo zabezpečené vzhľadom na konštatovanie predkladateľa uvedené v časti 2.1.1. analýzy vplyvov na rozpočet verejnej správy, že zvýšené náklady dotknutých obcí za doposiaľ nespoplatnené odbery podzemných a povrchových vôd si obce uhradia zo svojho rozpočtu. Vzhľadom na uvedené je potrebné v doložke vybraných vplyvov označiť vplyvy návrhu zákona na limit verejných výdavkov ako žiadne.

Vyhodnotenie: Pripomienka akceptovaná.

Zároveň Komisia žiada v analýze vplyvov na rozpočet verejnej správy doplniť v tabuľke č. 1/A v častiach „Výdavky verejnej správy celkom“ a „Financovanie zabezpečené v rozpočte“ dotknutú kapitolu štátneho rozpočtu, z rozpočtu ktorej sa budú uhrádzať výdavky v rokoch 2026 až 2028 v sume 740 453 eur ročne na kompenzáciu škôd spôsobenú živočíchmi bobor vodný a kormorán veľký. Tabuľku č. 4/A je potrebné vypracovať za všetky dotknuté subjekty verejnej správy a vo všetkých tabuľkách č. 4/A je potrebné rozpísať výdavky až do položiek platnej ekonomickej klasifikácie. V prípade žiadnych vplyvov na limit verejných výdavkov sa tabuľka č. 4/B nevypracováva.

Vyhodnotenie: Pripomienka akceptovaná




	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

